ΚΑΝΟΝΙΣΜΟΣ (ΕΚ) αριθ. 2632/98 ΤΗΣ ΕΠΙΤΡΟΠΗΣ της 8ης Δεκεμβρίου 1998 για τον καθορισμό του ενιαίου συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε παραδοσιακού εμπορικού φορέα στο πλαίσιο των δασμολογικών ποσοστώσεων και των παραδοσιακών μπανανών ΑΚΕ για το 1999

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 1637/98 (2),

τον κανονισμό (ΕΚ) αριθ. 2362/98 της Επιτροπής, της 28ης Οκτωβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 404/93 σχετικά με το καθεστώς εισαγωγής μπανανών στην Κοινότητα (3), και ιδίως το άρθρο 6 παράγραφος 3 και το άρθρο 28 παράγραφος 3,

Εκτιμώντας:

ότι το άρθρο 6 παράγραφος 3 και το άρθρο 28 παράγραφος 3 του κανονισμού (ΕΚ) αριθ. 2362/98 ορίζουν ότι η Επιτροπή σε συνάρτηση με τον συνολικό όγκο των δασμολογικών ποσοστώσεων και των παραδοσιακών μπανανών ΑΚΕ, καθώς και σε συνάρτηση με το συνολικό ποσό προσωρινών ποσοτήτων αναφοράς των παραδοσιακών εμπορικών φορέων, οι οποίες καθορίζονται κατ' εφαρμογή του άρθρου 4 και επόμενα του ιδίου κανονισμού, καθορίζει, εφόσον συντρέχει ανάγκη, τον ενιαίο συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε εμπορικού φορέα 7

ότι βάσει των ανακοινώσεων για το συνολικό όγκο των προσωρινών ποσοτήτων αναφοράς των εμπορικών φορέων, που πραγματοποιήθηκαν από τα κράτη μέλη κατ' εφαρμογή του άρθρου 28 παράγραφος 2 στοιχείο α) του κανονισμού (ΕΚ) αριθ. 2362/98, η Επιτροπή πρέπει να καθορίσει έναν ενιαίο συντελεστή προσαρμογής που θα εφαρμοσθεί στην προσωρινή ποσότητα αναφοράς κάθε παραδοσιακού εμπορικού φορέα για το έτος 1999 7

ότι, ωστόσο, οι τροποποιήσεις του καθεστώτος εισαγωγής μπανανών στην Κοινότητα, που θεσπίστηκαν με τους κανονισμούς (ΕΚ) αριθ. 1637/98 και (ΕΚ) αριθ. 2362/98, ιδίως δε οι διατάξεις σχετικά με τον ορισμό των παραδοσιακών εμπορικών φορέων και τον προσδιορισμό των ατομικών ποσοτήτων αναφοράς τους, απαιτούν τη διενέργεια επιθεωρήσεων και ελέγχων εκ μέρους των αρμοδίων εθνικών αρχών σε συνεργασία με την Επιτροπή, που δεν μπορούν να ολοκληρωθούν πριν από τις αρχές του έτους 1999 7 ότι τα αποτελέσματα των ενεργειών αυτών μπορούν ενδεχομένως να οδηγήσουν σε μετέπειτα τροποποίηση του συντελεστή προσαρμογής που καθορίζεται από τον παρόντα κανονισμό, καθώς και σε διορθώσεις των ποσοτήτων αναφοράς των παραδοσιακών εμπορικών φορέων 7 ότι, ως εκ τούτου, κυρίως οι ποσότητες αναφοράς που προσδιορίζονται από τις εθνικές αρχές κατ' εφαρμογή του κανονισμού (ΕΚ) αριθ. 2362/98 και του παρόντος κανονισμού δεν θα μπορούν να αποτελέσουν κεκτημένα δικαιώματα ή να τα επικαλούνται οι εμπορικοί φορείς ως νόμιμα δικαιώματα 7

ότι οι διατάξεις του παρόντος κανονισμού πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΚ) αριθ. 2362/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο των δασμολογικών ποσοστώσεων και των παραδοσιακών μπανανών ΑΚΕ που αναφέρονται στα άρθρα 18 και 19 του κανονισμού (ΕΟΚ) αριθ. 404/93, η ποσότητα αναφοράς που πρέπει να παρέχεται σε κάθε παραδοσιακό εμπορικό φορέα, κατά την έννοια του άρθρου 3 του κανονισμού (ΕΚ) αριθ. 2362/98, για το έτος 1999, υπολογίζεται εφαρμόζοντας στην προσωρινή ποσότητα αναφοράς του εμπορικού φορέα, η οποία προσδιορίζεται κατ' εφαρμογή του άρθρου 4 και επόμενα του προαναφερθέντος κανονισμού, τον ενιαίο συντελεστή προσαρμογής 0,939837.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 47 της 25. 2. 1993, σ. 1.

(2) ΕΕ L 210 της 28. 7. 1998, σ. 28.

(3) ΕΕ L 293 της 31. 10. 1998, σ. 32.